section_heading: Treće poglavlje
paragraph_text: Po dolasku kući Konzul s Yvonnom sjeda na terasu s pogledom na okolne vulkane. Pokušava se barem pred njom oduprijeti želji za pićem tako što će piti napitak za liječenje od alkoholizma (on ga u šali naziva "strihnin"). Ne želi ozbiljno razgovarati s Yvonne. Ona se kasnije odlazi otuširati, a on odmah koristi priliku i bježi do obližnje krčme. Na putu se onesvijesti i susretne engleza s kojim popije češu viskija. Istog časa požali i odluči se vratiti Yvonni i iskupiti. Nalazi ju u krevetu i započinje razgovor koji završava svađom oko preseljena kojem se on opire. Izlazi na trenutak van i odlučuje da više neće piti, barem ne mescal za koji smatra da mu najviše šteti. Potom se vraća u ženinu sobu. Trenutak bliskosti između njih dvoje prekida šum na prozoru. Konzul odlazi, ljut na sebe, i uzima bocu Johnny Walkera, pije i zaspi.